(ЕС) No 1380/2013 на Европейския парламент и на Съвета (11), позволява частично приспадане от същите запаси в рамките на Регламент за изпълнение (ЕС) 2016/2226. Оставащите количества следва да се приспаднат от квотата за други запаси в съответствие с член 105, параграф 5 от Регламент (ЕО) No 1224/2009.
 (8)
 Съответните държави членки бяха консултирани по отношение на предложените приспадания от квотите, разпределени за запаси, различни от тези, които са били подложени на прекомерен риболов.
 (9)
 През 2015 г. Испания е превишила квотата си за морски лисици във водите на Съюза от подзони VIII и IX на ICES (SRX/89-C.). С писмо от 30 септември 2016 г. Испания поиска дължимото приспадане да се разсрочи за период от две години. Предвид предоставената информация и факта, че значителното намаляване на квотата би довело до прекомерно изхвърляне на улов от съответния вид, в съответствие с точка 3, буква б) от Съобщение 2012/C 72/07 споменатото искане може да бъде одобрено.
 (10)
 Що се отнася до пясъчница в географската зона на участъци IIa и IIIa и подучастък IV на ICES, през 2015 г. Дания е превишила своя общ допустим улов от водите на Съюза от зона 1 на управление, определена в приложение IIГ към Регламент (ЕС) 2015/104, поради което е необходимо да се извършват приспадания. През 2016 г. беше разрешен минимален улов на пясъчница в тези води, за да се наблюдава изобилието на запасите от пясъчница. С посочените приспадания обаче е невъзможно да се запази системата за мониторинг (12), препоръчана от Международния съвет за изследване на морето (ICES) за управление на запасите от пясъчница. Поради това в зона 3 за управление на пясъчница следва да се извършват приспадания от квотите, превишени от Дания през 2015 г. в тази зона.
 (11)
 Освен това някои приспадания, изискани по Регламент за изпълнение (ЕС) 2016/2226, изглеждат по-големи от адаптираната квота за 2016 г. и съответно не могат да се извършат изцяло през посочената година. Съгласно Съобщение 2012/C 72/07 оставащите количества следва да бъдат приспаднати от адаптираните квоти през следващите години до пълното възстановяване на прекомерния улов.
 (12)
 Поради това Регламент за изпълнение (ЕС) 2016/2226 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Квотите за риболов, определени в регламенти (ЕС) No 1367/2014, (ЕС) 2015/2072, (ЕС) 2016/72 и (ЕС) 2016/73 за 2016 г. и посочени в приложение I към настоящия регламент, се намаляват чрез прилагане на приспаданията за алтернативните запаси, посочени в същото приложение.
 Член 2
 Приложението към Регламент за изпълнение (ЕС) 2016/2226 се заменя с текста в приложение II към настоящия регламент.
 Член 3
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31 януари 2017 година.
 За Комисията
 Председател
 Jean-Claude JUNCKER
 (1) ОВ L 343, 22.12.2009 г., стр. 1.
 (2) Регламент (ЕС) No 1221/2014 на Съвета от 10 ноември 2014 г. за определяне на възможностите за риболов на определени рибни запаси и групи рибни запаси, приложими в Балтийско море, за 2015